กฎกระทรวงกำหนดมาตรฐานสินค้าเกษตรสำหรับหลักปฏิบัติสำหรับการผลิตเชื้อเห็ดเป็นมาตรฐานบังคับ พ.ศ. 2560
กฎกระทรวง
กฎกระทรวง
กำหนดมาตรฐานสินค้าเกษตร
สำหรับหลักปฏิบัติสำหรับการผลิตเชื้อเห็ดเป็นมาตรฐานบังคับ
พ.ศ. ๒๕๖๐
 

อาศัยอำนาจตามความในมาตรา
๕ วรรคหนึ่ง และมาตรา ๑๕ วรรคสอง แห่งพระราชบัญญัติมาตรฐานสินค้าเกษตร
พ.ศ. ๒๕๕๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้

ข้อ
๑[๑] กฎกระทรวงนี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไป

ข้อ
๒ ให้มาตรฐานสินค้าเกษตร เลขที่ มกษ.
๒๕๐๗ - ๒๕๕๙ ตามประกาศกระทรวงเกษตรและสหกรณ์
เรื่อง กำหนดมาตรฐานสินค้าเกษตร : หลักปฏิบัติสำหรับการผลิตเชื้อเห็ด
ตามพระราชบัญญัติมาตรฐานสินค้าเกษตร พ.ศ. ๒๕๕๑ ลงวันที่ ๑๑ สิงหาคม พ.ศ. ๒๕๕๙
เป็นมาตรฐานบังคับ


ให้ไว้ ณ วันที่ ๒๔
มีนาคม พ.ศ. ๒๕๖๐
พลเอก ฉัตรชัย สาริกัลยะ
รัฐมนตรีว่าการกระทรวงเกษตรและสหกรณ์
หมายเหตุ :-
เหตุผลในการประกาศใช้กฎกระทรวงฉบับนี้ คือ
โดยที่เชื้อเห็ดเป็นปัจจัยการผลิตที่สำคัญต่อการส่งเสริมและยกระดับการผลิตเห็ดให้เป็นสินค้าที่มีมาตรฐาน
หากไม่มีการควบคุมกระบวนการผลิตที่ดีจะทำให้เชื้อเห็ดไม่มีคุณภาพ
และเสี่ยงต่อการปนเปื้อนของศัตรูเห็ดอันจะก่อให้เกิดความเสียหายต่อเกษตรกรที่นำเชื้อเห็ดไปใช้
จึงจำเป็นต้องมีการควบคุมกระบวนการผลิตเชื้อเห็ดให้มีการปฏิบัติตามหลักวิชาการและถูกสุขลักษณะ
เพื่อให้ได้เชื้อเห็ดที่มีคุณภาพและได้มาตรฐาน
อีกทั้งเพื่อเพิ่มศักยภาพในการแข่งขันด้านการผลิตสินค้าเกษตรของไทย ในการนี้ ได้มีประกาศกระทรวงเกษตรและสหกรณ์
เรื่อง กำหนดมาตรฐานสินค้าเกษตร : หลักปฏิบัติสำหรับการผลิตเชื้อเห็ด ตามพระราชบัญญัติมาตรฐานสินค้าเกษตร พ.ศ. ๒๕๕๑ ลงวันที่ ๑๑
สิงหาคม พ.ศ. ๒๕๕๙
และได้มีการดำเนินการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา ๑๘
แห่งพระราชบัญญัติมาตรฐานสินค้าเกษตร พ.ศ. ๒๕๕๑ แล้ว
สมควรกำหนดมาตรฐานสินค้าเกษตรสำหรับหลักปฏิบัติสำหรับการผลิตเชื้อเห็ดเป็นมาตรฐานบังคับ
จึงจำเป็นต้องออกกฎกระทรวงนี้







ภวรรณตรี/จัดทำ
๒๐ เมษายน ๒๕๖๐

พิมพ์มาดา/ตรวจ
๒๗ เมษายน ๒๕๖๐


























[๑] ราชกิจจานุเบกษา
เล่ม ๑๓๔/ตอนที่ ๔๒ ก/หน้า ๒๗/๑๒ เมษายน ๒๕๖๐